The Rumble in the Jungle

The Rumble in the Jungle () 1974ko urriaren 30ean Kinshasan (orduko Zairen) izandako boxeo borroka historiko bat da, garai hartan pisu astunetako munduko txapelduna zen George Foreman eta aurreko txapelduna zen Muhammad Ali aurrez aurre jarri zituena. Alik zortzigarren roundean KOz irabazi zuen, World Boxing Councilgo eta World Boxing Associationeko pisu astuneko munduko tituluak lortuz.

Mobutu Sese Seko Zaireko presidenteak babestu zuen gau-ekitaldia, eta Don Kingek boxeo-sustatzaile gisa izan zuen lehen esperientzietako bat izan zen.

Borroka goizaldeko 04:00etan hasi zen, AEBko telebista-eskubideen jabea zen telebista-kateak ordutegia estatubatuar publikoari egokitzeko Zaireko diktadoreari diru kopuru eskuzabala ordaindu ziolako. Bertoko telebista-kate bakarra zen Zairetar Telebista Bulegoak, ordea, ez zituen telebista-eskubideak erosi eta, beraz, Zairen ezin izan zuten borroka ikusi.

When We Were Kings dokumentalak borroka eta orduko testuinguru politiko, sozial eta kultural guztia jaso zituen. Leon Gastek zuzendua, 1996an dokumental onenaren Oscar saria jaso zuen.

Erreferentziak

Kanpo estekak 

Boxeo borrokak
Kongoko Errepublika Demokratikoko kirola
1974